Plaaswerker steek kollega ná stryery | Netwerk24
Deur Kaydene Davids 27 Februarie 2020 10:01
Die 25-jarige vrou het glo Dinsdag Mamoelo Kooko (24) op ’n plaas in die Warden-distrik, waar hul albei tydelike arbeiders is, met ’n mes gesteek.
Brig. Motantsi Makhele, provinsiale woordvoerder, sê die twee het oor werksaangeleenthede gestry.
“Later Dinsdagaand het die verdagte na Kooko se huis gegaan en die rusie voortgesit. Sy het haar toe na bewering met ’n mes in die bors gesteek. Kooko het op die toneel aan haar wonde beswyk.”
Die polisie is na die toneel ontbied waar hulle Kooko in ’n plas bloed aangetref het. Die verdagte is ook op die toneel aangekeer.
Kooko se ma, wat op ’n ander plaas werk, het later haar dogter se lyk uitgeken.
Meer oor: Messteek | Plaaswerker
Plaaswerker dood, 2 weg ná rivier voertuig meesleur